Foto’s: Olifante keer dat vragmotor omvalTwee van die olifante keer dat die vragmotor omval Foto: Natchitoches Parish Sheriff, Facebook Twee olifante het verhoed dat ŉ gestrande 18 wiel vragmotor omslaan nadat die voertuig langs die pad vasgeval het. Die voorval het Dinsdagoggend in New Orleans plaasgevind. Die bestuurder van die vragmotor, waarin drie olifante vervoer is, het van die snelweg afgetrek toe die vragmotor vasgeval het en byna omgeslaan het. Die bestuurder is ook ŉ olifantafrigter. “Hy het die diere laat uitklim en hulle aangesê om teen die vragmotor te staan om dit te ondersteun,” het kapt. Tony Moran, woordvoerder van die polisie, gesê. Moran het gesê dit was ŉ baie kreatiewe oplossing vir die probleem en die polisiebeamptes het glo verstom gestaan. Die olifante is oorspronklik van Florida, Miami, en was op pad na ŉ sirkus in Dallas, Texas, toe die bestuurder in New Orleans stilgehou het. Die olifante is ongedeerd en is verder vervoer. Bron: Natchitoches Parish Sheriff